Komisijos Sprendimas
1995 m. birželio 28 d.
dėl Europos atominės energijos bendrijos, kuriai atstovauja Europos Bendrijų Komisija, ir Kanados atominės energijos bendrovės, kurią Kanados Vyriausybė paskyrė įgyvendinimo atstove, įgyvendinimo susitarimo dėl Kanados dalyvavimo Europos atominės energijos bendrijai teikiant paramą Tarptautinio termobranduolinio eksperimentinio reaktoriaus (TTER) inžinerinio projektavimo veiklai (IPV), sudarymo
(95/356/Euratomas)
EUROPOS BENDRIJŲ KOMISIJA,
atsižvelgdama į Europos atominės energijos bendrijos steigimo sutartį, ypač į jos 101 straipsnio 3 dalį,
kadangi 1995 m. liepos 25 d. buvo pasirašytas Europos atominės energijos bendrijos ir Kanados Vyriausybės susitarimo memorandumas dėl bendradarbiavimo valdomos branduolinės sintezės srityje [1],
kadangi 1992 m. liepos 21 d. buvo pasirašytas Europos atominės energijos bendrijos, Japonijos Vyriausybės, Rusijos Federacijos Vyriausybės ir Jungtinių Amerikos Valstijų Vyriausybės susitarimas dėl bendradarbiavimo Tarptautinio termobranduolinio eksperimentinio reaktoriaus (TTER) inžinerinio projektavimo veiklos [2],
NUSPRENDĖ:
1 straipsnis
Bendrijos vardu sudaromas Europos atominės energijos bendrijos, kuriai atstovauja Europos Bendrijų Komisija, ir Kanados atominės energijos bendrovės, kurią Kanados Vyriausybė paskyrė įgyvendinimo atstove, įgyvendinimo susitarimas dėl Kanados dalyvavimo Europos atominės energijos bendrijai teikiant paramą Tarptautinio termobranduolinio eksperimentinio reaktoriaus (TTER) inžinerinio projektavimo veiklai (IPV).
Įgyvendinimo susitarimo tekstas pridedamas prie šio sprendimo.
2 straipsnis
Europos atominės energijos bendriją įpareigojantį Įgyvendinimo susitarimą pasirašyti įgaliojama Komisijos narė, atsakinga už mokslą, mokslinius tyrimus ir taikomąją veiklą, arba jos paskirtas atstovas.
Priimta Briuselyje, 1995 m. birželio 28 d.